Koordinat: 6°20′27″N 99°52′06″E﻿ / ﻿6.34081°N 99.86835°E﻿ / 6.34081; 99.86835

**Maktab Rendah Sains MARA Langkawi** (singkatan: **MRSM Langkawi**) merupakan sebuah institusi MRSM yang dikelolakan oleh MARA. Ianya terletak di pulau Langkawi, Kedah. MRSM Langkawi merupakan MRSM yang ke-25 ditubuhkan di Malaysia. Pembinaan MRSM ini telah dilhamkan oleh Perdana Menteri Malaysia yang ke-4 iaitu Tun Dr. Mahathir bin Mohamad. Kedudukan MRSM Langkawi yang terletak di pinggir hilir bukit, memberikan susana yang aman, selesa, damai dan kondusif kepada para pelajar untuk belajar. MRSM ini terletak di Jalan Ayer Hangat dan juga hanya beberapa kilometer daripada pekan Kuah (bandar utama di Langkawi) meletakkan MRSM Langkawi di kedudukan yang strategik di Pulau Langkawi ini.

Sejarah
-------

### Penubuhan maktab

MRSM Bitara Langkawi merupakan antara MRSM yang terbesar dan termahal di Malaysia dengan kos pembinaannya sebanyak RM 60 juta. MRSM ini dirancang dan dibina di bawah Rancangan Malaysia Ketujuh (RMK7).

MRSM Langkawi telah mula beroperasi pada bulan Februari 1999. Sesi pertama bermula pada 14 Mac 1999 dengan 350 pelajar dalam Tingkatan 1 (154 orang) dan Tingkatan 4 (198 orang). Program Minggu Suai Kenal pelajar pertama ini telah dirasmikan oleh Y.B. Dato’ Mustapa bin Mohamed. Perasmian MRSM Langkawi pula disempurnakan oleh DYMM Sultan Negeri Kedah Darul Aman Sultan Abdul Halim Mu’adzam Shah ibni Almarhum Sultan Badlishah pada 7 Oktober 2000 bersamaan dengan 9 Rejab 1421 H.

Pada tahun 2008, taraf BITARA yang dipegang oleh MRSM Langkawi telahpun ditarik semula. Namun, pada tahun 2010, taraf berkenaan telahpun diberikan semula. Untuk keputusan SPM 2009 yang mana calon merupakan pelajar bukan BITARA, MRSM Langkawi berjaya merangkul tempat ke-7 antara MRSM dan juga tempat ke-13 bagi sekolah-sekolah seluruh Malaysia.

Kemudahan
---------

### Akademik dan pentadbiran

Maktab ini dilengkapi dengan pelbagai bentuk kemudahan untuk pelajar dan juga staf. Antaranya adalah

* Dewan Kuliah dengan kapasiti melebihi 150 pelajar
* Bilik Tayangan
* Bilik Kaunseling
* Bilik Bakawali
* Bilik Bincang
* Bilik Muzik
* Pusat sumber pembelajaran
* Blok akademik (terdiri daripada blok tiga tingkat yang menempatkan 30 buah kelas, makmal sains, makmal matematik dan makmal bahasa)

### Penginapan pelajar

Bagi menampung penginapan pelajar-pelajar sepanjang sesi persekolahan, terdapat kemudahan yang disediakan.

* Tiga buah banglo untuk kediaman Senat
* Kediaman guru
* Lima blok asrama
* Dewan makan
* Surau (terbahagi kepada dua tingkat dan penghawa dingin)
* Bilik Badan Wakil Pelajar
* Bilik Lembaga Disiplin Pelajar
* Bilik Sedang Redaksi
* Koperasi (terbahagi kepada empat seksyen ; Pejabat pentadbiran, runcit, dobi dan bahagian aktiviti pelajar)

### Sukan dan rekreasi

Bagi menampung aktiviti berkaitan program pembangunan bakat, kokurikulum dan jasmani, terdapat beberapa kemudahan yang disediakan untuk pelajar-pelajar dan staf menjalankan aktiviti yang telah dirancang.

* Gelanggang Tennis
* Gelanggang bola keranjang
* Padang bola sepak
* Padang hoki
* Gelanggang futsal
* Gelanggang Bola Jaring
* Gimnasium
* Padang Ragbi

Blok Akademik MRSM Langkawi

Kejayaan
--------

### Akademik

MRSM Langkawi telah berjaya mencatat keputusan Sijil Pelajaran Malaysia 2007 yang cemerlang. MRSM Langkawi telah menempah nama sebagai yang terbaik seluruh Malaysia dengan GPS 1.446 dengan sebanyak 156 pelajar mendapat keputusan semua A dan 59 pelajar mendapat semua 1A. Manakala kejayaan diteruskan pada tahun 2008 yang mana, MRSM Langkawi, sekali lagi mendapat tempat pertama dalam Malaysia dengan keputusan GPS dengan keputusan 1.4041. MRSM Langkawi mencatatkan Gred Purata Maktab (GPM) sebanyak 1.7077 bagi peperiksaan SPM tahun 2009, merupakan salah satu daripada sembilan buah MRSM yang mencatatkan GPM di bawah 1.75.

Pada tahun 2022, MRSM Langkawi merupakan salah satu daripada empat buah MRSM yang merekodkan GPM di bawah 2.00 bagi keputusan peperiksaan SPM tahun 2021. Pelajar-pelajar yang menduduki peperiksaan SPM 2021 ini merupakan kohort pertama yang menggunakan sukatan pelajaran Kurikulum Standard Sekolah Menengah (KSSM), dan juga kohort pertama yang terkesan dengan pandemik COVID-19, di mana mereka perlu menyesuaikan diri dengan persekitaran pembelajaran dari rumah.

Menjelang tahun 2023, MRSM Langkawi berjaya mendapat tempat kedua di antara MRSM Se-Malaysia dengan GPM 1.657 bagi peperiksaan SPM tahun 2022.Namun, setelah calon SPM 2022 membuat penyemakan semula, MRSM Langkawi melakar sejarah semula dengan mendapat tempat pertama MRSM Se-Malaysia dengan GPM 1.643 serta melahirkan pelajar 9A+ seramai 4 orang.

Lagu Maktab
-----------

*Wahai putera puteri bangsaku 
  

Ayuh segera menuju
  

Mengikut gerak langkah maju
  

Bersatu mencari ilmu*

Di zaman sains dan teknologi
  

Negara perlukan jasamu
  

Janganlah rasa malas lagi
  

Bersama memegang teraju

Di Maktab Rendah Sains MARA
  

Tuntut ilmu jangan jemu
  

Ikrar taat setia pada guru
  

Berdisiplin selalu

*Hari ini hari mulanya
  

Hari esok berjaya
  

Lengkapkan segala yang ada
  

Ke kuliah kita segera*

Rujukan
-------

1. ↑  "MAKTAB RENDAH SAINS MARA". MARA. Dicapai pada 24 November 2022.
2. ↑  "SPM 2009: MRSM TETAP UNGGUL". *eWarta MARA*. 10 Mac 2010. Dicapai pada 21 November 2022.
3. 1 2  "SPM: 4 MRSM rekod prestasi cemerlang". *Malaysia Gazette*. 17 Jun 2022. Dicapai pada 21 November 2022.
4. ↑  "Pencapaian pelajar MRSM dalam SPM memberangsangkan: Mahdzir". *Sinar Harian*. 16 Jun 2022. Dicapai pada 21 November 2022.
5. ↑  "Senarai MRSM Terbaik Result SPM 2022 (Ranking)". *Permohonan.my*. Dicapai pada 2023-11-07.

Lihat juga
----------

* Maktab Rendah Sains MARA
* Majlis Amanah Rakyat

| * l
* b
* s
 Maktab Rendah Sains MARA |
| --- |
| Program Premier | 

|  |  |
| --- | --- |
| Zon utara | 
* MRSM Arau
* MRSM Baling
* MRSM Beseri
* MRSM Merbok
* MRSM PDRM Kulim
* MRSM Pendang
* MRSM Pengkalan Hulu
* MRSM Transkrian

 |
| Zon timur | 
* MRSM Besut (YT Besut)
* MRSM Pasir Tumboh
* MRSM Kuala Krai
* MRSM Jeli
* MRSM Kuala Terengganu
* MRSM Kuala Berang
* MRSM Muadzam Shah
* MRSM Tun Ghazali Shafie (Kuala Lipis)

 |
| Zon barat | 
* MRSM Gerik
* MRSM Lenggong
* MRSM Pasir Salak
* MRSM Serting
* MRSM Sultan Azlan Shah (Kuala Kangsar)

 |
| Zon selatan | 
* MRSM Batu Pahat
* MRSM Muar
* MRSM Mersing
* MRSM Terendak

 |
| Zon Sabah dan Sarawak | 
* MRSM Betong
* MRSM Kota Kinabalu
* MRSM Mukah

 |

 |
| Program IGCSE | 
* MRSM Alor Gajah
* MRSM Johor Bahru
* MRSM Kuala Klawang
* MRSM Kuala Kubu Bharu
* MRSM Kuantan
* MRSM Kubang Pasu
* MRSM Kuching
* MRSM Langkawi
* MRSM Parit
* MRSM Tumpat
* MRSM Tun Mustapha (Tawau)
* MRSM Tun Abdul Razak

 |
| Program IB MYP | 
* MRSM Balik Pulau
* MRSM Tun Dr Ismail (Pontian)
* MRSM Tun Mohammad Fuad Stephens

 |
| Program Ulul Albab | 
* MRSM ATM Bera
* MRSM Bagan Datuk
* MRSM FELDA (Trolak)
* MRSM Gemencheh
* MRSM Kepala Batas
* MRSM Kota Putra
* MRSM Semporna
* MRSM Sungai Besar

 |
| Program Teknikal | 
* MRSM Bentong

 |
| Program Bitara/PKP | 
* MRSM Pengkalan Chepa
* MRSM Taiping
* MRSM Tun Ghafar Baba (Jasin)

 |
| Tutup Operasi | 
* MRSM Imtiaz YT Ketengah
* MRSM-YT Dungun

 |
| 
* Majlis Amanah Rakyat
* Pendidikan di Malaysia
* Kementerian Pendidikan Malaysia

 |